b'\n_START_ARTICLE_\nTonsillektomi\n_START_PARAGRAPH_\nTonsillektomi er en operasjon der man fjerner de ekte mandlene. Operasjonen foreg\xc3\xa5r i narkose og tar ca. 30 minutter. Inngrepet m\xc3\xa5 ikke forveksles med Tonsillotomi, hvor bare deler av mandlene fjernes.\n_START_SECTION_\nHistorikk\n_START_PARAGRAPH_\nTonsillektomi er et kirurgisk inngrep med en lang historie. De f\xc3\xb8rste registrerte skriftene som beskriver inngrepet ble gjort av Aulus Cornelius Celsus (25 e.Kr. \xe2\x80\x93 50 e.Kr.). Han beskriver fjerning av mandlene ved bruk av neglene eller ved \xc3\xa5 bruke en sl\xc3\xb8v krok. Siden har inngrepet hatt varierende popularitet. I middelalderen ble inngrepet ikke utf\xc3\xb8rt, f\xc3\xb8r det ble igjen innf\xc3\xb8rt i \xc3\xb8kende grad utover 1700 tallet. I 1828 introduserte legen Philip Syng Physick et redskap med lignende mekanismen som en giljotin, derav navnet mandel giljotin. Denne ble brukt frem til starten av 1900 tallet hvor den ble etter hvert erstattet med "dissection and snare" teknikken, som idag regnes som standard.'